Svavar Ólafur Pétursson skólastjóri Vinnuskólans , Tómas Knútsson frá Bláa hernum , Ármann Kr . Ólafsson bæjarstjóri og Katarina Gagic umhverfisfulltrúi Vinnuskólans ásamt unglingum í Vinnuskóla Kópavogs sem hafa bækistöð í Hörðuvallaskóla , við upphaf plasthreinsunar . Vinnuskólinn í Kópavogi og starfsmenn Þjónustumiðstöðvar bæjarins , alls á sjöunda hundrað manns hreinsuðu plast og rusl í Kópavogi á plasthreinsunardeginum " Kópavogur gegn plasti " sem haldinn var 13. júní . Auk Vinnuskólans og Þjónustumiðstöðvarinnar veitti Blái herinn liðsauka við hreinsun strandlengju bæjarins . Þá tóku margir leikskólar þátt í hreinsuninni sem haldin var í fyrsta sinn í ár . Átakið var sett formlega af bæjarstjóra Kópavogs , Ármanni Kr . Ólafssyni , við Hörðuvallaskóla í Kópavogi í upphafi vinnudags . Mikil vinnugleði ríkti á plasthreinsunardeginum og mat aðstandenda að mjög vel hafi tekist til .